Δηιδάμεια (μυθολογία)

Στην ελληνική μυθολογία με το όνομα «Δηιδάμεια» αναφέρονται 4 διαφορετικά πρόσωπα, τα εξής:


 * 1) Μία από τις επτά κόρες του βασιλιά της Σκύρου Λυκομήδη. Αναφέρεται ότι ο Νεοπτόλεμος ήταν καρπός του κρυφού έρωτα του Αχιλλέα με τη Δηιδάμεια, που αναπτύχθηκε την εποχή που τον Αχιλλέα τον είχε κρύψει στα ανάκτορα του Λυκομήδη η μητέρα του η Θέτις για να μη φύγει και πολεμήσει στον Τρωικό Πόλεμο, αφού γνώριζε ότι θα σκοτωνόταν εκεί. Σύμφωνα με μία παραλλαγή, ο Αχιλλέας και η Δηιδάμεια είχαν παντρευτεί. Κατά τη Βιβλιοθήκη Απολλοδώρου, ο Νεοπτόλεμος έδωσε τη μητέρα του ως σύζυγο στον Έλενο μετά την άλωση της Τροίας και τον θάνατο του Αχιλλέα. Αυτή η Δηιδάμεια αναφέρεται και ως Πύρρα.
 * 2) Κόρη του Βελλεροφόντη, που πήρε ως σύζυγό της τον Εύανδρο και μαζί απέκτησαν ένα γιο, τον Σαρπηδόνα.
 * 3) Σύζυγος του Πειρίθου, βασιλέα των Λαπιθών, που αναφέρεται συνήθως ως Ιπποδάμεια.
 * 4) Κόρη του βασιλιά της Μεσσήνης Περιήρους. Αυτή η Δηιδάμεια παντρεύτηκε τον Θέσπιο και έγινε μητέρα της Λήδας, της Αλθαίας και του Ιφίκλου. Αυτή η Δηιδάμεια αναφέρεται συνήθως ως Ευρυθέμιδα.

Δηιδαμει

Дейдамея Deidamia Deidameia Deidamia (mythology) Deidamía Deidameia Déidamie (Skyros) Deidamia Deidamia Деидамия Деїдамія